Kadar je treba kose lesa stanjšati na neko vnaprej določeno debelino, se debelinka oziroma debelinski skobeljni stroj izkaže za odlično možnost. Omogoča namreč, da les enakomerno obdelamo, kar naredimo s preprostim vstavljanjem v aparat (pod skobeljno glavo). Debelinko najpogosteje uporabljamo v kombinaciji s poravnalko, ki je namenjena temu, da poravnamo vsaj eno ploskev lesa, saj je tako tudi obdelava z debelinko lažja in preprostejša.